Kra n twaɣit yeḍran, sebba-s d amdan : iḥemmel ad yetɛeddi ɣef wiyaḍ, yexs ad yesɛeddi rray-is, iḥemmel ad idebber ɣef wid is-d-yezzin. Akka i d amdan. Axxam-is ur as-yezmir lǧamaɛ yeṭṭef-as amezzir. Si zik-is yenwa yessen, yenwa s nnig-s ḥed ur yelli, d netta kan i d bab n tudert, ur yeẓra ara belli ama d aɣarsiw ama d aseklu sɛan azref di tudert, agama yeḥwaǧ tamusni-nnsen ula d nutni, sɛan ayen zemren ad t-id-mudden i ugama. I wakken ad yaweḍ lebɣi-s, amdan, yezmer i ẓẓur, yezmer i takwarḍa, i tiddas akwed umennuɣ…. Lḥasul amdan d win yezgan d aɛdaw n yiman-is, am akken yezmer i lxir i yezmer i cceṛ. Iteg ayen is-yehwan di lqaɛa, yiwen ur s-yeqqar acimi. Yenwa d netta i d Rebbi : yessen kullec, yeẓra kullec. Ur yeḥṣa ara belli skud nettidir nettwali, nettissin. Ur yeẓra ara belli skud nettimɣur nettwali tid warǧin nwala, nettmagar-d tid ɣef ur nuḥtam.
Azgar, tafunast, tiɣeṭṭen, aydi, aɣyul…Yal aɣarsiw yesɛa azal-is di tmetti, yal wa yesɛa tamuɣli-s ɣef ugama. Mebla tafunast ad yectiq wegrud ayefki, mebla azger aḥriq d awezɣi ad yuɣal d iger, mebla aydi amcun ad as-yishil webrid s ixxamen, mebla aɣyul amdan ad yeṛwu lmerta di tudert. Maɛna ahaw-kan! Ur d-terrim ara s lexbar i waya. Akka I d kunwi s yemdanen, ur tettqadarem aɣarsiw wala agama. Wezzilet cfaya-nwen, tettnadi-m kan ɣef nnefɛ-nwen, qnent wallen-nwen ɣef wayen iwen-d-yezzin. Yak d kunwi id-yeqqaren “Win yeččan yečča, wayeḍ tarbut tekkes”. Maɛna ẓriɣ ad as-tinim d asfuǧǧeɣ kan i sfuǧǧuɣeɣ fell-awen, ad as-tinim daɣen belli d aɣyul i lliɣ, tamusni ur tessin abrid s allaɣ-iw.
Kunwi, s yemdanen-agi, ur teḥṣim ara swayen yellan di tqarruct-iw, tenwam ur fhimeɣ ara tutlayt-nwen, tiddas nwen, laɛwayed nwen. Aḥlil fell-awen, tenwam-iyi d lmuṭes. Lammer d lmuṭes i lliɣ tili ur ceffuɣ ara ɣef tedyanin iyi-icerken yidwen, tili ur awen-ttaruɣ tavratt-agi. Mači d lmuṭes i lliɣ…! (Yettkemmil)
Comments
c est ton frère qui t'a écrit
c est ton frère qui t'a écrit cette lettre? non merci gardez cette lettre jalousement pour ton entourage et ta famille! merci
kab_Latn kab_Latn kab_Latn eng_Latn fra_Latn fra_Latn